Després del retorn des d'Elba el febrer de 1815, Napoleó procurà fer un nou impuls per assegurar el seu imperi. Per primera vegada des de 1812, l'Armée du Nord, que comandarà la nova campanya, era professional i competent. Napoleó pretenia agafar i derrotar els aliats, sota les ordres de Wellington i Blucher a Bèlgica abans que hi arribessin els exèrcits russos i austríacs. La campanya, iniciada el 15 de juny de 1815, fou inicialment reeixida, guanyà els prussians a la Batalla de Ligny el 16 de juny; amb tot, el poc nivell dels comandament i subalterns de l'exèrcit portaren molts problemes al llarg de la campanya. L'avanç tardà de Grouchy sobre el prussians va permetre a Blucher de reunir les seves tropes després de Ligny i marxar a socórrer a Wellington a la Batalla de Waterloo, que resultà decisiva en la derrota de Napoleó i el seu exèrcit.